pythainlp/thai_wikipedia_clean_20230101 huggingface dataset:
พื้นผิวของดวงจันทร์ได้สำเร็จและนำข้อมูลกลับมายังโลกเป็นครั้งแรกของโลกที่ดาวเทียมไปถึงพื้นผิวของดาวดวงอื่นที่ไม่ใช่โลก
วันที่ 12 เมษายน ค.ศ. 1961 สหภาพโซเวียตได้สร้างยานวอสต็อก1แล้วส่งขึ้นไปโคจรรอบโลกพร้อมกับได้ส่ง
ยูริ กาการิน ไปโคจรรอบโลกพร้อมกับยานวอสต็อก1ด้วย ยูริ กาการินจึงเป็นนักบินอวกาศคนแรกของโลกที่ออกไปนอกโลก
ค.ศ. 1964 สหรัฐอเมริกาได้ส่งยานสำรวจอวกาศชื่อว่า"มารีเนอร์4"ไปสำรวจดาวอังคารและถ่ายภาพพื้นผิวดาวอังคารกลับมายังโลก
ซึ่งทำให้รู้ว่าดาวอังคารมีหลุมอุกกาบาตจำนวนมากเช่นเดียวกับดวงจันทร์และพบปากปล่องภูเขาไฟจำนวนมาก
วันที่ 20 กรกฎาคม ค.ศ. 1969 สหรัฐอเมริกาได้ส่งยานอพอลโล11พร้อกับนักบินอวกาศคนแรกของโลกที่ได้เหยียบ
พื้นผิวของดวงจันทร์
ปี ค.ศ. 1971 สหภาพโซเวียตได้ส่งยานสำรวจอวกาศ"มาร์3"ลงจอดบนดาวอังคารเพื่อวิเคราะห์สภาพพื้นผิว
อุณหภูมิ ภูมิศาสตร์ ชั้นบรรยากาศ รวมถึง สนามแม่เหล็กบนดาวอังคาร
ปี ค.ศ. 1971 สหรัฐอเมริกาได้ส่งยานมารีเนอร์9ไปสำรวจดาวอังคารอีกครั้งและพบ
ภูเขาไฟ น้ำแข็งที่ขั้วดาว และตรวจพบดาวบริวารของดาวอังคาร2ดวงซึ่งได้รับการตั้งชื่อ
ในเวลาต่อมาว่า"โฟบอส"และ"ดีมอส"
ปี ค.ศ. 1975 สหรัฐอเมริกาได้ส่งยานไวกิ้ง1ไปดาวอังคารพร้อมกับได้ส่งยานไวกิ้ง2ตามไป
เพื่อสำรวจพื้นผิวหุบเขา ร่องรอยของสิ่งมีชีวิตบนดาวอังคาร
เดือนกุมภาพันธ์ ค.ศ. 1986 สหภาพโซเวียตได้ส่งสถานีอวกาศที่ชื่อว่าเมียร์ออกไปโคจรรอบโลกได้สำเร็จ
มีการทดลองและสังเกตการณ์ทางวิทยาศาสตร์ต่าง ๆ มากมายซึ่งเป็นสถานีอวกาศสถานีแรกของโลก
ปี ค.ศ. 1997 สหรัฐอเมริกาได้ปล่อยหุ่นยนต์หกล้อชื่อ"โซเจอร์เนอร์"จากยานพาทไฟน์เดอร์ลงสู่พื้นผิวดาวอังคารข้อมูล ถ่ายภาพ วิเคราะห์ส่วนประกอบของ หิน และ ดินบนดาวอังคารส่งกลับมายังโลก
ข้อดีของการสำรวจอวกาศ.
การสำรวจอวกาศนั้นมีข้อดีหลายประการไม่ว่าจะเป็นการที่รู้ข้อมูลของดาวเคราะห์ต่างๆ
เพื่อนำไปใช้ในการตั้งถิ่นฐานนอกโลก การสังเกตการณ์สิ่งที่จะเข้าพุ่งชนโลกหรือการทำนาย
วันเวลาที่อุกกาบาตหรือดาวหางพุ่งชนโลกหรือการสังเกตจุดดำบนดวงอาทิตย์ในการทำนายความรุนแรงของพายุสุริยะ
เพื่อที่จะได้เตรียมการแก้ไขปัญหาต่างๆได้ล่วงหน้า
อินุคามิ โคทาโร่
เมสซาลา
PMX-000 เมสซาลา ( ;) เป็นโมบิลสูทตัวร้ายซึ่งมีบทบาทสำคัญในอะนิเมะซีรีส์โมบิลสูทเซต้ากันดั้ม ออกแบบโดยคาซุมิ ฟุจิตะ
เมสซาลาเป็นโมบิลสูทแบบแฮนด์เมดซึ่งสร้างโดยแปปติมัส ซีร็อคโค ผู้บัญชาการของยานจูปิทริสซึ่งบรรทุกก๊าซฮีเลียม3 มาจากดาวพฤหัสบดี เมสซาลาได้รับการออกแบบให้ใช้งานในบริเวณใกล้กับดาวพฤหัสซึ่งมีแรงโน้มถ่วงสูงจึงมีกำลังขับเคลื่อนสูงไปด้วย เมื่อใช้ในอวกาศใกล้กับโลกจึงมีความเร็วสูงมาก นอกจากนั้นยังเป็นโมบิลสูทที่ใช้เทคโนโลยีชั้นนำ เช่น มูฟเอเบิลเฟรม (movable frame)และเกราะโลหะผสม กันดาเรียมแกมมา (Gundarium γ)ซึ่งมีน้ำหนักเบาและทนทาน ทำให้มีสมรรถนะที่สูงมาก เมสซาลาสามารถแปลงร่างเป็นโมบิลอาเมอร์ได้ใน 0.5 วินาทีเท่านั้น อาวุธหลักของเมสซาลาก็คือปืนมหาอนุภาคสองกระบอกซึ่งติดอยู่ด้านหลัง ในหัวไหล่ทั้งสองข้างติดตั้งมิสไซล์ลันเชอร์เก้าลำกล้องไว้ และที่แขนเป็นเหมือนกล่องสำหรับเก็บบีมเซเบอร์และติดเกรเน็ดลันเชอร์กับกงเล็บไว้ภายในด้วย
เมสซาลาปรากฏตัวในตอนที่10ของโมบิลสูทเซต้ากันดั้มและเป็นโมบิลสูทแบบแปลงร่างได้ตัวแรกที่ปรากฏตัวในเรื่อง โดยซีร็อคโคได้ใช้เมสซาลาโจมตีกระสวยอวกาศ "เทมป์เทชัน" ของไบรท์ โนอา และต่อมาได้เข้าโจมตีกลุ่มต่อต้านสหพันธ์ขณะลงสู่โลกเพื่อโจมตีกองบัญชาการหลักที่จาบุโร ซึ่งในการต่อสู้ครั้งนี้ซีร็อคโคได้ทำลายศัตรูไปมากมาย รวมถึงจมยานประจัญบานชั้นซาลามิสได้และตัดแขน RMS-099 ริคดิแอส ของเอมม่า ชีนขาดด้วย แต่ก็ไม่สามารถหยุดยั้งการลงสู่โลกของกลุ่มต่อต้านได้เพราะเมสซาลาไม่มีระบบที่ใช้ป้องกันความร้อนขณะเข้าสู่บรรยากาศของโลกจึงไม่สามารถติดตามพวกของคามิว บีดันลงไปยังโลกได้
เมสซาลาปรากฏตัวในภายหลัง โดยซีร็อคโคได้มอบเมสซาลาให้กับลูกน้องหญิงคนสนิท ซาร่า ซาเปียรอฟ ใช้งาน และต่อมาได้ให้เรคอ รอนโดใช้ต่อสู้กับกลุ่มต่อต้านเพื่อพิสูจน์ความภักดีต่อซีร็อคโค
ABFS-RR01S เมสซาลาดิโนเฟาสท์ จูปิเตอร์.
ปรากฏตัวในโมเดลคิทซีรีส์ "ไทแรนท์ซอร์ดออฟนีโอฟาเลีย" ออกแบบโดยคาสุมิ ฟุจิตะ เมสซาลาดิโนเฟาสท์ จูปิเตอร์เป็นรูปแบบของเมสซาลาซึ่งไม่สามารถแปลงร่างได้แต่มีลักษณะที่ผสมโมบิลสูทกับโมบิลอาเมอร์เข้าด้วยกันเรียกว่า Agressive Beasted Form Suit ซึ่งมีความเร็วสูง เป็นเครื่องที่ซีร็อคโคปรับแต่งด้วยตนเอง ด้านหลังติดตั้งบีมแคนน่อนแฝดซึ่งเป็นอาวุธหลักและมีแขนเป็นกงเล็บสองข้าง
ABFS-RR01M เมสซาลาดิโนเฟาสท์ อัลฟา.
ปรากฏตัวในโมเดลคิทซีรีส์ "ไทแรนท์ซอร์ดออฟนีโอฟาเลีย" ออกแบบโดยคาสุมิ ฟุจิตะ เป็นรุ่นผลิตจำนวนมากของเมสซาลาดิโนเฟาสท์ จูปิเตอร์ แตกต่างจากรุ่นจูปิเตอร์ที่ไม่มีแขนแต่จะติดตั้งอาวุธ เช่น มิสไซล์ลันเชอร์ไว้แทน
ลิขซ้าย
Black &amp; White
อวกาศการบิน
โดเวนวูล์ฟ
AMX-014 โดเวนวูล์ฟ (ญี่ปุ่น:"ドーベン・ウルフ" ;อังกฤษ:Doven Wolf) เป็นโมบิลสูทตัวประกอบที่มีบทบาทในการ์ตูนญี่ปุ่น อะนิเมะซีรีส์โมบิลสูทกันดั้มดับเบิ้ลเซต้า ออกแบบโดย มิกะ อาคิทากะ
โดเวนวูล์ฟเป็นหนึ่งในโมบิลสูทต้นแบบของนีโอซีอ้อนซึ่งพัฒนาที่ดาวเคราะห์น้อยแอ็กซิส โดยใช้ข้อมูลของไซโคกันดั้มมาร์คทูว์ซึ่งนีโอซีอ้อนยึดมาใช้งาน โดเวนวูล์ฟจึงมีจุดเด่นที่ติดตั้งอาวุธไว้เป็นจำนวนมากและนับเป็นโมบิลสูทรุ่นผลิตจำนวนมากที่มีพลังในการต่อสู้สูงทีเดียว นอกจากนี้โดเวนวูล์ฟยังเป็นโมบิลสูทที่มีระบบกึ่งไซคอมมิว (quasi-psycommu system) ที่สมบูรณ์แบบ ระบบนี้จะแสกนคลื่นสมองของนักบินเพื่อให้สามารถควบคุมอาวุธอินคอมซึ่งติดอยู่ด้านหลังได้ อินคอมนี้เมื่อใช้งานจะแยกไปจากโดเวนวูล์ฟโดยมีสายเคเบิลเชื่อมไว้ส่งสัญญาณและยิงบีมโจมตีศัตรูจากมุมต่างๆได้ ส่วนแขนของโดเวนวูล์ฟยังสามารถปล่อยแยกไปจากตัวเพื่อยิงโจมตีศัตรูได้ ซึ่งในแขนของโดเวนวูล์ฟจะมีแขนกลซึ่งใช้จับบีมเซเบอร์ไว้ป้องกันตัวในขณะที่ปล่อยแขนออกไป บีมไรเฟิลขนาดใหญ่ของโดเวนวูล์ฟยังสามารถเชื่อมต่อกับปืนมหาอนุภาคที่ส่วนท้องกลายเป็นเมก้าลันเชอร์ที่มีพลังทำลายสูงขึ้นหลายเท่าได้
เนื่องจากเป็นโมบิลสูทที่มีพลังในการต่อสู้สูงมาก โดเวนวูล์ฟจึงได้รับเลือกเป็นโมบิลสูทรุ่นผลิตจำนวนมากแทนซาคุทรีและนับเป็นโมบิลสูทรุ่นผลิตจำนวนมากซึ่งแข็งแกร่งที่สุดในขณะนั้น เมื่อเกรมี่ โตโต้ได้ก่อกบฏเพื่อชิงอำนาจจากฮามาน คานนั้น โดเวนวูล์ฟเป็นโมบิลสูทของหน่วยสเปซวูล์ฟที่มีราคัน ดาคารันเป็นหัวหน้าหน่วย ซึ่งหน่วยสเปซวูล์ฟได้สังหารหัวหน้าหน่วยรอยัลการ์ด คาร่า ซูน และ มัชชิมา เซโลที่ยังภักดีต่อฮามานได้ แต่ในที่สุดราคันเองก็ถูกดับเบิ้ลเซต้ากันดั้มของจูโด อชิตะทำลาย
โดเวนวูล์ฟยังปรากฏตัวในภาพยนตร์คอมพิวเตอร์กราฟิกส์ขนาดสั้น "กันดั้มอีโวลฟ์"ตอนที่ 10
กันดั้มมาร์คไฟฟ์.
ปรากฏตัวในนิยายประกอบภาพ กันดั้มเซนติเนล ออกแบบโดยมิกะ อาคิทากะ
กันดั้มมาร์คไฟฟ์เป็นโมบิลสูทของสหพันธ์โลกซึ่งได้รับการพัฒนาโดยสถาบันวิจัยออกัสต้าโดยให้เป็นไซโคกันดั้มขนาดเล็กและให้คนธรรมดาสามารถควบคุมได้อย่างมีประสิทธิภาพด้วยระบบกึ่งไซคอมมิวสำหรับควบคุมอาวุธอินคอม กันดั้มมาร์คไฟฟ์เป็นโมบิลสูทที่มีสมรรถนะสูง โล่ของกันดั้มมาร์คไฟฟ์ติดตั้งท่อขับดันไว้คล้ายกับชิลด์บูสเตอร์ของกันดั้มเฮเซล บีมแคนน่อนด้านหลังของกันดั้มมาร์คไฟฟ์สามารถถอดออกมาใช้เป็นบีมเซเบอร์ได้ และยังสามารถติดมิสไซล์พ็อดไว้ที่ไหล่ได้อีกด้วย
ในจำนวนกันดั้มมาร์คไฟฟ์ที่สร้างมาทั้งสามเครื่องนั้น เครื่องหนึ่งได้ถูกส่งไปให้กับกองกำลังนีโอซีอ้อนหลังจากที่ศึกกรีปส์ได้สิ้นสุดลง ซึ่งนีโอซีอ้อนด้ใช้ข้อมูลของกันดั้มมาร์คไฟฟ์ในการพัฒนาระบบกึ่งไซคอมมิวของโดเวนวูล์ฟ และอีกเครื่องประจำการกับกองยานของนายพลไบรอัน เอโนซึ่งได้รับคำสั่งให้ช่วยเสริมกำลังของหน่วยเฉพาะกิจอัลฟาในการกวาดล้างกลุ่มนิวดีไซส์ แต่นายพลไบรอันได้ทรยศไปเข้ากับกลุ่มนิวดีไซส์แทน และเบรฟ ค็อด ผู้นำของนิวดีไซส์ก็ได้ใช้กันดั้มมาร์คไฟฟ์เป็นโมบิลสูทประจำตัวในการต่อสู้ที่เอเยอร์ซิตี้บนดวงจันทร์ ซึ่งเบรฟได้ทำลายโมบิลสูทของหน่วยอัลฟาไปมากมายรวมถึงฟุลอาเมอร์ดับเบิ้ลเซต้าทั้งสามเครื่อง จนกระทั่งในการต่อสู้กับเอ็กตร้าออดินารี ซูพีเรียร์กันดั้ม แม้เบรฟจะมีฝีมือที่เหนือกว่าเรียว รูทซ์ซึ่งเป็นนักบินมาก แต่ก็พลาดท่าต่อปัญญาประดิษฐ์ของซูพีเรียร์กันดั้ม "ALICE"
ORX-012 กันดั้มมาร์คโฟว์.
ปรากฏตัวครั้งแรกในวิดีโอเกม "เอสดีกันดั้มจีเจเนเรชันซีโร่" ออกแบบโดยจุนยะ อิชิงาคิ เป็นโมบิลสูทของทิทานส์ซึ่งพัฒนาโดยสถาบันวิจัยออกัสต้าและใช้ข้อมูลจากกันดั้มมาร์คทรีของแอนาไฮม์อิเล็กทรอนิก กันดั้มมาร์คโฟว์เป็นโมบิลสูทเครื่องแรกซึ่งมีระบบกึ่งไซคอมมิวที่สมบูรณ์และเป็นต้นแบบของกันดั้มมาร์คไฟฟ์
ไมโล เวนติมิเลีย
ไมโล แอนโธนี เวนติมิเลีย  เกิดเมื่อวันที่ 8 กรกฎาคม ค.ศ. 1977 เป็นนักแสดงชาวอเมริกัน มีผลงานเป็นที่รู้จักในบท ปีเตอร์ พาเทรลลี ในละครชุดเรื่อง "ฮีโร่ส์" ออกอากาศทางช่องเอ็นบีซี เขาเริ่มเป็นที่รู้จักจากบทเจส มาเรียโน ในละครชุดรางวัลเอ็มมีเรื่อง "กิลมอร์เกิลส์" โดยเวนติมิกเลียเริ่มแสดงในบทดังกล่าวตั้งแต่ปี ค.ศ. 2001 จนถึงเป็นแขกรับเชิญครั้งสุดท้ายในปี ค.ศ. 2006
ไมโล เวนติมิเลีย เกิดที่ออเรนจ์เคาน์ตี รัฐแคลิฟอร์เนีย เป็นบุตรชายของแครอล (นามสกุลเดิม วิลสัน) และปีเตอร์ เวนติมิเลีย พ่อของเขาเป็นคนอิตาลีเชื้อสายซิซีเลียน และแม่ของเขามีเชื้อสายไอริช อังกฤษ สก็อต ฝรั่งเศส อินเดียแดงเผ่าเชอโรกี อินเดียนเผ่าแบล็กฟุต เป็นต้นตระกูล นามสกุลของเขา เวนติมิเลีย เป็นชื่อเมืองในลีกูเรีย ในอิตาลี เขาเป็นน้องคนเล็กในจำนวน 3 คน มีพี่สาวสองคน เขาเคยใหสัมภาษณ์ใน "ยูเอสเอทูเดย์" ว่า ที่เขาปากห้อยเพราะมีผลจากเซลล์ประสาทตาย ทำให้ริมฝีปากล่างเขาปวกเปียก มีมากกว่าด้านขวา
เวนติมิเลียเข้าศึกษาที่ El Modena High School ในออเรนจ์ รัฐแคลิฟอร์เนีย ที่ที่เขามีตำแหน่งประธานนักเรียนรัฐบาล (ASB) เขาจบการศึกษาในปี 1995 พออายุได้ 18 ปีเขาได้รับทุนศึกษาต่อที่ American Conservatory Theater ในหลักสูตรฤดูร้อน เขาเข้าศึกษาที่ยูซีแอลเอ เอกภาษาอังกฤษ เป็นเวลา 4 ปี
เมื่อเขาอายุได้ 18 ปี เขาเริ่มออดิชั่น หางาน ระหว่างการศึกษาที่ยูซีแอลเอ ก่อนที่จะมีบทบาทใน "The Fresh Prince of Bel Air" เขายังเป็นแขกรับเชิญให้กับรายการซีรีส์หลายเรื่องเช่น "CSI: Crime Scene Investigation, Sabrina, the Teenage Witch, Law and Order: Special Victims Unit" และ "Boston Public" เขาได้รับบทหลักในทางซีรีส์เรื่อง "Opposite Sex" ไมโลยังได้รับบทหลักในโฆษณาของแอปเปิ้ลใน แอปเปิ้ลไอบุ๊ก
จากปี 2001 ถึงปี 2004 เขารับบท เจส มาเรียโนชายหนุ่มที่เงียบขรึมและซับซ้อนใน "Gilmore Girls" ในปี 2003 เขาแสดงในซีรีส์เรื่อง "Boston Public" ในหนังชีวิตของ เดวิด อี เคลลี่ ต่อมาเขาแสดงใน หนังชีวิตที่มีชื่อเสียงอย่างมากเรื่อง "American Dreams" และในปี 2005 เขาแสดงในซีรีส์ "The Bedford Diaries" ของ ทอม ฟอนทาน่า
เขาแสดงในซีรีส์เรตติ้งสูงสุดของปี 2006-2007 ทางช่องเอ็นบีซี เรื่อง "ฮีโร่ส์" รับบทเป็นปีเตอร์ พีเทรลลิ และเขาแสดงในภาพยนตร์เรื่อง "Armored" ร่วมกับ แมทท์ ดิลลอน และ ลอเรนซ์ ฟิชเบอร์ ภาพยนตร์ที่เรื่อง The Chaos Theory และ Game ที่แสดงร่วมกับเจอราร์ด บัตเลอร์ และยังแสดงในเรื่อง "Rocky Balboa" ร่วมกับซิลเวสเตอร์ สตอลโลน ส่วนภาพยนตร์เรื่องอื่นที่เขาแสดงอย่าง "Stay Alive, Dirty Deeds, Sheer Bliss, Massholes" และหนังเขย่าขวัญเรื่อง "Cursed" ภาพยนตร์สั้นเรื่อง "Nice Guys Finish Last" และ "Must be the Music"
ด้านงานเบื้องหลังเขากำกับซีรีส์เรื่อง "It’s a Mall World" ผลิตโดยบริษัท Divide Pictures ซึ่งเป็นบริษัทสร้างหนังของเขาเอง จำนวน 12 ตอน ออกฉายทางเว็บไซต์ ae.com เขายังกำกับตัวอย่างหนังช่วง “Real World Disney” ทางเอ็มทีวี และต่อมา American’s Eagle ได้ว่าจ้างเขาให้กำกับอีกครั้งในซีรีส์ Home for the Holidays ออกอากาศในช่วงวันหยุดปี 2007
เวนติมิเลีย กับอเล็กซิส บลีเดล นักแสดงร่วมใน "กิลมอร์เกิลส์" ออกเดทด้วยกันเป็นเวลา 3 ปีครึ่ง (โดยประมาณ จากเดือนธันวาคม 2002) ความสัมพันธ์ของทั้งคู่จบลงในเดือนกรกฎาคม 2006 ในปลายเดือนธันวาคม 2007 มีรายงานว่าเวนติมิเลีย ออกเดทกับนักแสดงร่วมใน "ฮีโร่ส์" คือ เฮย์เดน พาเนทเทียร์ ซึ่งต่อมาเมื่อวันที่ 22 เมษายน ค.ศ. 2008 เขาออกมายืนยันในรายการเดอะคริสมอยเลสโชว์ทาง บีบีซีเรดิโอ 1 ว่าเขาออกเดทกับพาเนทเทียร์
เวนติมิเลียไม่บริโภคเนื้อสัตว์ แต่บริโภคอาหารจาก นม เนย ไข่ ทั้งยังไม่สูบบุหรี่และไม่ดื่มเครื่องดื่มแอลกอฮอล์ เขาเป็นแฟนเพลงวงอังกฤษอย่าง เดอะแคลช เขายังเป็นแฟนสเกตบอร์ด และก่อนที่เขาจะแสดงใน "ฮีโร่ส์" เขาอยู่กับเพื่อนสนิทที่ชื่อ สตีฟ เบอร์ราและ แพทริก ฟูจิต
เมทาโปรแกรม
อมตะ คอร์ปอเรชั่น
บริษัท อมตะ คอร์ปอเรชัน จำกัด (มหาชน) (; อักษรย่อ : AMATA) เป็นบริษัทมหาชนที่ดำเนินธุรกิจด้านการลงทุนและพัฒนาอสังหาริมทรัพย์ โดยมุ่งเน้นการพัฒนาโครงการนิคมอุตสาหกรรมโดยบริษัทมีนโยบายที่จะพัฒนาที่ดินพร้อมระบบสาธารณูปโภคที่จำเป็น และจัดการด้านนิคมอุตสาหกรรมชั้นนำของประเทศไทย เข้าซี้อขายครั้งแรกในตลาดหลักทรัพย์แห่งประเทศไทยเมื่อวันที่ 17 กรกฎาคม พ.ศ. 2540
บริษัท อมตะ คอร์ปอเรชัน จำกัด (มหาชน) เดิมชื่อบริษัท บางปะกง อินดัสเตรียล ปาร์ค 2 จำกัด (มหาชน) ได้จดทะเบียนจัดตั้งเมื่อวันที่ 6 มีนาคม 2532 โดยมีวัตถุประสงค์เพื่อดำเนินธุรกิจค้าอสังหาริมทรัพย์ ในรูปของการพัฒนานิคมอุตสาหกรรมเพื่อขายให้แก่ผู้ประกอบการอุตสาหกรรม โดยได้จัดตั้งโครงการนิคมอุตสาหกรรมบางปะกง ปัจจุบันได้เปลี่ยนชื่อเป็น “นิคมอุตสาหกรรมอมตะนคร” เมื่อวันที่ 25 กุมภาพันธ์ 2541 ซึ่งจัดอยู่ในเขตส่งเสริมการลงทุนเขตที่ 2 โดยเป็นโครงการที่ดำเนินงานโดยภาคเอกชนร่วมกับการนิคมอุตสาหกรรมแห่งประเทศไทย บนเนื้อที่ประมาณ 23,000 ไร่ ตั้งอยู่ กม.ที่ 57 ถนนบางนา-ตราด ในเขตอำเภอเมือง และอำเภอพานทอง จังหวัดชลบุรี ปัจจุบันบริษัทมีนิคมอุตสาหกรรมอยู่ 3 แห่งได้แก่ อมตะนคร จังหวัดชลบุรี อมตะซิตี้ จังหวัดระยอง และ อมตะซิตี้ (เบียนฮหว่า) จังหวัดด่งนาย ประเทศเวียดนาม
กลุ่มนิคมอุตสาหกรรม.
อมตะ คอร์ปอเรชั่น บริหารจัดการนิคมอุตสาหกรรมไทย สองแห่งบนพื้นที่ชายฝั่งทะเลตะวันออก และ อีกหนึ่งแห่งในเวียดนาม
บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) หรือที่รู้จักกันในชื่อ อมรินทร์ เป็นบริษัทในกลุ่มทีซีซี ประกอบธุรกิจทางด้านการรับจ้างพิมพ์งานสิ่งพิมพ์สอดสีให้แก่บริษัท ห้างร้าน หน่วยราชการ และสถาบันเอกชนต่าง ๆ ในรูปของหนังสือ แผ่นพับ แคตตาลอค ปฏิทิน โฟลเดอร์ โปสการ์ด เข้าซื้อขายในตลาดหลักทรัพย์แห่งประเทศไทยครั้งแรกเมื่อวันที่ 3 มกราคม พ.ศ. 2535 มีประธานกรรมการบริษัทคือนายฐาปน สิริวัฒนภักดี
อมรินทร์พริ้นติ้ง แอนด์ พับลิชชิ่ง เริ่มต้นจากการที่ ชูเกียรติ อุทกะพันธุ์ รวบรวมเพื่อนร่วมงานและพนักงานไม่กี่คนมาร่วมกันจัดตั้ง "ห้างหุ้นส่วนจำกัด วารสารบ้านและสวน" โดยมีจุดประสงค์เพื่อผลิตนิตยสาร "บ้านและสวน" ฉบับแรกออกวางจำหน่ายในเดือนกันยายน พ.ศ. 2519 แต่ในสมัยนั้นต้องเดินทางไปพิมพ์หนังสือที่โรงพิมพ์ภายนอก เนื่องจากไม่มีโรงพิมพ์ของตัวเอง ต่อมาจึงได้มีการก่อตั้งโรงพิมพ์ขึ้นในชื่อ "ห้างหุ้นส่วนจำกัด อมรินทร์การพิมพ์" เพื่อจัดพิมพ์นิตยสารของตน ขณะเดียวกันก็รับจ้างงานพิมพ์อื่นด้วย
ระยะต่อมา เมื่อกิจการขยายตัวเพิ่มมากขึ้น ห้างหุ้นส่วนจำกัด อมรินทร์การพิมพ์ จึงระดมทุนเพิ่ม และแปรสภาพเป็นบริษัทมหาชน เข้าจดทะเบียนในตลาดหลักทรัพย์แห่งประเทศไทยเมื่อวันที่ 3 มกราคม พ.ศ. 2535 พร้อมกับเปลี่ยนชื่อเป็นชื่อปัจจุบัน
ในปี พ.ศ. 2536 บริษัทได้ขยายกิจการไปสู่ด้านการจัดจำหน่าย โดยก่อตั้งบริษัท อมรินทร์ บุ๊ค เซ็นเตอร์ จำกัด เพื่อดูแลการจำหน่ายสิ่งพิมพ์ทั้งหมด รวมถึงจัดตั้งร้านค้าปลีกชื่อ "ร้านนายอินทร์"
ต่อมาปริมาณผู้อ่านนิตยสารมีมากขึ้น และประเภทของผู้อ่านมีความหลากหลายมากยิ่งขึ้น บริษัทจึงเริ่มผลิตนิตยสารอื่น ๆ เพื่อตอบสนองความต้องการของผู้อ่าน โดยมีนิตยสารแนวผู้หญิงออกตามมาคือ แพรว และ สุดสัปดาห์ และผลิตนิตยสารอย่างต่อเนื่องมาจนถึงปัจจุบัน
เมื่อวันที่ 25 พฤศจิกายน พ.ศ. 2559 บริษัท วัฒนภักดี จำกัด ในเครือไทยเบฟเวอเรจ ของกลุ่มทีซีซี ได้ซื้อหุ้นเพิ่มทุนจำนวน 200 ล้านหุ้น มูลค่าที่ตราไว้หุ้นละ 1 บาท คิดเป็น 47.62% เพื่อนำเงินไปลงทุนเพิ่มเติมในธุรกิจทีวีดิจิทัลและชำระค่าใบอนุญาต รวมทั้งชำระคืนเงินกู้ยืมจากสถาบันการเงิน และใช้เป็นเงินทุนหมุนเวียนในการผลิตรายการโทรทัศน์ให้แก่ช่องอมรินทร์ทีวี
บริษัท อลูคอน จำกัด(มหาชน) บริษัทประกอบกิจการอุตสาหกรรมบรรจุภัณฑ์อะลูมิเนียม และเป็นผู้ผลิตหลอดอะลูมิเนียมรายแรกในประเทศไทย เข้าซื้อขายครั้งแรกในตลาดหลักทรัพย์แห่งประเทศไทยเมื่อวันที่ 10 พฤศจิกายน พ.ศ. 2532 นาย สมชาย อังสนันท์ เป็น ประธานกรรมการ นาย ทะคะอะกิ ทาเคะอุจิ เป็น กรรมการผู้จัดการ
บริษัท อาร์ ซี แอล จำกัด (มหาชน) เป็นบริษัทที่ประกอบธุรกิจเรือเดินทะเล ประกอบกิจการรับขนส่งสินค้าทางทะเลระหว่างประเทศ โดยรับขนส่งสินค้าในระบบคอนเทนเนอร์ประเภทเรือ เพื่อนำไปขนถ่ายลงเรือใหญ่ที่สิงคโปร์ และเกาจุง (ไต้หวัน) และฮ่องกง บริษัทเข้าซื้อครั้งแรกในตลาดหลักทรัพย์แห่งประเทศไทยครั้งแรกเมื่อวันที่ 9 ธันวาคม พ.ศ. 2531
นาย จำลอง อติกุล เป็นประธานกรรมการ
นาย สุเมธ ตันธุวนิตย์ เป็นกรรมการผู้จัดการ
บริษัท ไทยสแตนเลย์การไฟฟ้า จำกัด (มหาชน) (THAI STANLEY ELECTRIC PUBLIC COMPANY LIMITED) บริษัทได้ดำเนินธุรกิจผลิตและจำหน่ายหลอดไฟและอุปกรณ์ส่องสว่าง สำหรับรถยนต์ รถจักรยานยนต์ และยานพาหนะอื่น บริษัทได้เข้าซื้อขายในตลาดหลักทรัพย์แห่งประเทศไทยครั้งแรกเมื่อวันที่ 10 พฤษภาคม พ.ศ. 2534
ธนาคารเกียรตินาคินภัทร จำกัด (มหาชน) ( ชื่อย่อ:KKP) ธนาคารเกียรตินาคินภัทร เป็นบริษัทแม่ของกลุ่มธุรกิจการเงินเกียรตินาคินภัทร ก่อตั้งเมื่อปี พ.ศ. 2514 และได้เปลี่ยนรูปแบบเป็นธนาคารพาณิชย์นับตั้งแต่ปี พ.ศ. 2548 ซึ่งประกอบธุรกิจธนาคารพาณิชย์ และถือหุ้นในบริษัทอื่น (Holding Company) โดยมีบริษัทย่อยคือ บริษัท เคเคพี แคปปิตอล จำกัด (มหาชน) เป็นบริษัทที่เข้ามากำกับดูแลกิจการและประกอบธุรกิจในส่วนของตลาดทุน โดยได้ถือหุ้นในบริษัทหลักทรัพย์ เกียรตินาคินภัทร จำกัด (มหาชน) (“บล.เกียรตินาคินภัทร”) ซึ่งประกอบธุรกิจหลักทรัพย์ และบริษัทหลักทรัพย์จัดการกองทุน เกียรตินาคินภัทร จำกัด (“บลจ.เกียรตินาคินภัทร”) ซึ่งประกอบธุรกิจหลักทรัพย์จัดการกองทุนและการจัดการกองทุน
ธนาคารเกียรตินาคินภัทร จำกัด (มหาชน) เป็นธนาคารพาณิชย์เต็มรูปแบบ (Commercial Bank) ซึ่งเปิดดำเนินการอย่างเป็นทางการเมื่อวันที่ 3 ตุลาคม พ.ศ. 2548 เพื่อให้บริการทางการเงินหลายประเภท อาทิ บริการด้านเงินฝากประจำ ออมทรัพย์ กระแสรายวัน ประกันชีวิต สินเชื่อรถยนต์ สินเชื่อพัฒนาโครงการ สินเชื่อธุรกิจอพาร์ทเม้นท์ สินเชื่อธุรกิจฟลอร์แพลน สินเชื่อเพื่อธุรกิจขนส่ง สินเชื่อธุรกิจสิ่งพิมพ์และบรรจุภัณฑ์
ธนาคารเกียรตินาคิน ได้รับการจัดอันดับความน่าเชื่อถือ ระดับ A จากบริษัท ทริส เรทติ้ง จำกัด แนวโน้มอันดับเครดิต Stable หรือคงที่ (ณ วันที่ 23 กันยายน พ.ศ. 2563)
ปัจจุบัน มีสำนักงานใหญ่ตั้งอยู่ที่ เลขที่ 209 อาคารเคเคพี ทาวเวอร์ ชั้น 11 ถนนอโศกมนตรี แขวงคลองเตยเหนือ เขตวัฒนา กรุงเทพมหานคร 101100
เมื่อปี พ.ศ. 2514 บริษัทเงินทุนหลักทรัพย์เกียรตินาคิน จำกัด ก่อตั้งขึ้นด้วยทุนจดทะเบียนเริ่มต้น 10 ล้านบาท ต่อมาในปี พ.ศ. 2516 ได้รับใบอนุญาตประกอบธุรกิจเงินทุนและหลักทรัพย์ และเข้าเป็นบริษัทสมาชิกหมายเลข 19 ของตลาดหลักทรัพย์แห่งประเทศไทย ในปี พ.ศ. 2525 จากนั้นในปี พ.ศ. 2531 เข้าเป็นบริษัทจดทะเบียนในตลาดหลักทรัพย์แห่งประเทศไทย และแปรสภาพเป็นบริษัทมหาชน ในปี พ.ศ. 2536
บริษัทได้ระงับกิจการชั่วคราวพร้อมกับสถาบันการเงินอีก 58 แห่ง ในช่วงวิกฤตการณ์ทางการเงินในเอเชีย พ.ศ. 2540 จากนั้นในปี พ.ศ. 2541 เป็นหนึ่งในสองบริษัท(อีกบริษัทหนึ่งคือบริษัท เงินทุนหลักทรัพย์ บางกอกอินเวสท์เมนต์ จำกัด (มหาชน))ที่ได้รับอนุมัติจากกระทรวงการคลังให้กลับมาดำเนินกิจการ และได้รับอนุญาตให้แยกธุรกิจเงินทุนและหลักทรัพย์ออกจากกันในปีถัดมา บริษัทจึงได้เปลี่ยนชื่อเป็น "บริษัท เงินทุน เกียรตินาคิน จำกัด (มหาชน)" กระทั่งในปี พ.ศ. 2543 ได้รับการประเมินจากสมาคมส่งเสริมสถาบันกรรมการบริษัทไทย (IOD) ให้เป็น 1 ใน 50 บริษัทที่มีการกำกับกิจการที่ดี และเมื่อวันที่ 3 ตุลาคม พ.ศ. 2548 ได้เปิดให้บริการเป็นธนาคารพาณิชย์เต็มรูปแบบ ให้บริการครอบคลุมทั้งด้านเงินฝากประเภทออมทรัพย์ ประจำ กระแสรายวัน ตั๋วเงินฝาก กองทุนสินเชื่อเช่าซื้อรถยนต์ บริการสินเชื่อพัฒนาโครงการที่อยู่อาศัย บริการสินเชื่อธุรกิจ และบริการอื่นๆ
ในวันที่ 17 สิงหาคม พ.ศ. 2563 ธนาคารได้เปลี่ยนชื่อเป็น ธนาคารเกียรตินาคินภัทร
ธนาคารเกียรตินาคิน จำกัด (มหาชน) ได้ดำเนินกิจกรรมเพื่อสังคมภายใต้ “โครงการพัฒนาคน พัฒนาชาติกับเกียรตินาคินภัทร” และก่อตั้งมูลนิธิเกียรตินาคินขึ้น เมื่อวันที่ 15 มิถุนายน พ.ศ. 2548
ปฏิกิริยารีดอกซ์
ปฏิกิริยารีดอกซ์เป็นปฏิกิริยาเกี่ยวกับการรับส่งอิเล็กตรอน แบ่งได้เป็น 2 ครึ่งปฏิกิริยาคือปฏิกิริยาออกซิเดชัน เป็นปฏิกิริยาที่เสียอิเล็กตรอน และปฏิกิริยารีดักชัน เป็นปฏิกิริยาที่รับอิเล็กตรอน
ปฏิกิริยารีดอกซ์ของสารอินทรีย์ในสิ่งมีชีวิต.
ไม่ต่างจากสารอนินทรีย์ เพียงแต่ปฏิกิริยาออกซิเดชั่นในสิ่งมีชีวิตจะเกี่ยวข้องกับปฏิกิริยาดีไฮโดรจีเนชั่น (dehydrogenation reaction) โดยสารอินทรีย์ที่เป็นตัวให้อิเล็กตรอน (reduced form) จะมีไฮโดรเจนมากกว่าออกซิเจน ส่วนสารอินทรีย์ที่เป็นตัวรับอิเล็กตรอน (oxidized form) จะมีออกซิเจนมากกว่าไฮโดรเจน ทั้งนี้การเคลื่อนย้ายอิเล็กตรอนจากสารประกอบหนึ่งไปยังสารประกอบหนึ่ง เกิดได้ 4 แบบ คือ
ตัวออกซิไดซ์
ตัวออกซิไดซ์  ในสาขาเคมี มีความหมายสองอย่าง ความหมายแรกเป็นสายพันธ์เคมีชนิดหนึ่งที่แยกอิเล็กตรอนออกจากสายพันธ์เคมีอีกชนิดหนึ่ง มันเป็นส่วนประกอบหนึ่งในปฏิกิริยาลดการออกซิไดซ์ (ปฏิกิริยารีดอกซ์) (oxidation-reduction (redox) reaction) อีกความหมายหนึ่ง ตัวออกซิไดซ์เป็นสายพันธุ์เคมีชนิดหนึ่งที่ถ่ายโอนอะตอมที่มีกระแสไฟฟ้าลบ ปกติก็คือออกซิเจนไปให้กับสารตั้งต้นชนิดหนึ่ง การสันดาป การระเบิดจำนวนมาก และปฏิกิริยาแบบรีดอกซ์อินทรีย์ (organic redox reaction) เกี่ยวข้องกับปฏิกิริยาถ่ายโอนอะตอม พลังงานในสิ่งมีชีวิตเกิดขึ้นจากการถ่ายเทอิเล็กตรอนจากตัวรับอิเล็กตรอนที่เลวไปสู่ตัวรับอิเล็กตรอนที่ดีที่สุด และปล่อยพลังงานออกมา ที่นำไปใช้ในปฏิกิริยาต่าง ๆ ได้
ตัวรับอิเล็กตรอนในสิ่งมีชีวิต.
ตัวรับอิเล็กตรอนที่สำคัญในสิ่งมีชีวิต ได้แก่
ปฏิกิริยาฟอสฟอรีเลชัน
ในทางเคมี ปฏิกิริยาฟอสฟอรีเลชั่น  ของโมเลกุลใด ๆ คือการติดหมู่ฟอสฟอริล (phosphoryl group) เข้าไปในโมเลกุลนั้น ๆ ทั้งฟอสฟอรีเลชั่นแลปฏิกิริยาคู่ตรงข้ามข้องมัน ปฏิกิริยาดีฟอสฟอรีเลชั่น (dephosphorylation) ล้วนเป็นส่วนจำเป็นในหลาย ๆ กระบวนการภายในเซลล์ในทางชีววิทยา โดยเฉพาะอย่างยิ่งการฟอสฟอรีเลชั่นโปรตีน (Protein phosphorylation) นั้นมีความสำคัญมากต่อการดำเนินงานของเซลล์ เช่น เอนไซม์เกือบครึ่งหนึ่งที่บรรจุภายใน "Saccharomyces cerevisiae" สามารถถูกกระตุ้น (และถูกยับยั้ง) ได้โดยการฟอสฟอรีเลชั่น (และดีฟอสฟอรีเลชั่น) ที่ซึ่งควบคุมการทำงานของมันได้ โปรตีนจำนวนมาก (ระหว่าง 1/3 ถึง 2/3 ของโปรตีโอม: proteome ในยูคารีโอต) นั้นถูกฟอสฟอรีเลตชั่วคราว เช่นเดียวกับน้ำตาล ลิปิด และโมเลกุลเชิงชีววิทยาอื่น ๆ ที่เกี่ยวข้อง
การฟอสฟอรีเลชั่นของน้ำตาลนั้นมักเป็นขั้นตอนแรกในกระบวนการการสันดาปของน้ำตาล การฟอสฟอรีเลชั่นทำให้เซลล์สามารถเก็บสะสมน้ำตาลได้เนื่องด้วยหมู่ฟอสเฟตที่ถูกเติมไปนั้นจะยับยั้งไม่ให้โมเลกุลเกิดการแพร่ออกผ่านทางทรานสพอร์เทอร์ (transporter) ของเซลล์ การฟอสฟอรีเลชั่นของกลูโคสนั้นเป็นปฏิกิริยาสำคัญเมตาบอลิซึมของน้ำตาล
ปฏิกิริยาในการเปลี่ยนจาก D-glucose เป็น D-glucose-6-phosphate ในขั้นตอนแรกของการไกลโคไลซิสนั้นแสดงดังต่อไปนี้
ATP ซึ่งเป็นสื่อกลางในการแลกเปลี่ยนพลังงานในเซลล์นั้นสังเคราะห์ขึ้นในไมโทคอนเดรียโดยการเติมหมู่ฟอสเฟตที่สามเข้าไปใน ADP ในกระบวนการ oxidative phosphorylation ในเซลล์พืชนั้น ATP สังเคราะห์ขึ้นจากพลังงานแสงอาทิตย์ผ่านกระบวนการ photophosphorylation ภายในคลอรอพลาสต์
แอนดรูว์ บิ๊กส์
แอนดรูว์ บิ๊กส์ (; เกิดในวันที่ 12 กันยายน ค.ศ. 1962) เป็นนักเขียนและพิธีกรรายการโทรทัศน์ชาวออสเตรเลียในประเทศไทย
บิ๊กส์มาอาศัยอยู่ที่ประเทศไทย และเริ่มทำงานกับนิตยสารเนชั่นจูเนียร์ใน ค.ศ. 1989
ใน ค.ศ. 2002 บิ๊กส์สำเร็จการศึกษาระดับปริญญาตรี จากคณะมนุษยศาสตร์ วิชาเอกสื่อสารมวลชนและวิชาโทภาษาไทย มหาวิทยาลัยรามคำแหง หลังจากนั้นสำเร็จการศึกษาระดับปริญญาโท จาก คณะศึกษาศาสตร์ มหาวิทยาลัยรามคำแหง ใน ค.ศ. 2022
ใน ค.ศ. 2004 เขาปรากฏตัวด้วยบทรับเชิญในภาพยนตร์เรื่อง "ขุนกระบี่ ผีระบาด"
ใน ค.ศ. 2008 คนไทยได้โหวตให้เขาเป็นหนึ่งในชายหัวล้านที่ "เจ๋งที่สุด" ร่วมกับบรูซ วิลลิส และสุทธิชัย หยุ่น
เขาเคยดำเนินรายการ "English Minute" ในช่อง 3 และเคยมีผลงานเขียนในหนังสือพิมพ์บางกอกโพสต์, นิตยสาร Filmax และหนังสือพิมพ์คมชัดลึก
ใน ค.ศ. 2013 Australia Unlimited ได้ยกให้เขาเป็นหนึ่งใน Global 50 และใน ค.ศ. 2015 เขาได้เริ่มรายการตลกไทย "The Digital Monk" โดยรับบทเป็นพระ นอกจากนี้ เขายังเป็นนักจัดรายการวิทยุในคลื่น FM106 และ FM96
เซอร์ไวเวอร์ ประเทศจีน
เซอร์ไวเวอร์ ประเทศไทย
เซอร์ไวเวอร์ ดิออสเตรเลียนเอาต์แบคก์
เซอร์ไวเวอร์ ดิ ออสเตรเลียน เอาต์แบคก์  เป็นฤดูกาลที่ 2 ของเซอร์ไวเวอร์ หลังจากที่ฤดูกาลแรกเป็นที่ฮือฮาและประสบความสำเร็จเป็นอย่างมากโดยมีผู้ชมถึง 51.69 ล้านคนและช่วง 30 นาทีสุดท้ายก่อนที่จะได้ผู้อยู่รอดคนสุดท้ายในฤดูกาลที่ 1 นั้นมีผู้ชมมากถึง 58.58 ล้านคน ทำให้ได้มีการทำรายการเซอร์ไวเวอร์เป็นฤดูกาลที่ 2 ซึ่งฤดูกาลนี้ถ่ายทำในถิ่นที่ห่างไกลจากผู้คนของทวีปออสเตรเลีย อันเต็มไปด้วย จระเข้และสัตว์ป่านานาชนิด เป็นสถานที่หาของกินได้ลำบากมากจนทีมงานจะต้องเข้ามาช่วยเหลือรวมถึงเอาสิ่งปลูกสร้าง ที่พักเป็นการแลกเปลี่ยนทำให้ผู้เข้าแข่งขันจำเป็นจะต้องสร้างที่พักใหม่ และเป็นฤดูกาลเดียวที่ยาวนานถึง 42 วัน (ปกติทุกฤดูกาลจะนาน 39 วันเท่านั้น) และในฤดูกาลนี้ True Visions ไม่ได้ทำการซื้อลิขสิทธิ์มาฉายแต่ได้รับสัญญาณการฉายผ่านทางช่อง AXN โดยได้รับชมช้ากว่าทางสหรัฐอเมริกาประมาณ 3-4 เดือนในทุกๆ วันศุกร์เวลา 21:00 น.
ผลโหวตในรอบแรกเสมอกันที่ 5-5 ระหว่างเจฟกับโคลบี้ ทำให้มีการโหวตใหม่โดยที่เจฟกับโคลบี้จะไม่ได้ทำการโหวตและคนที่เหลือจะต้องโหวตแต่เจฟหรือโคลบี้เท่านั้น ในการโหวตครั้งที่ 2 ก็ยังเสมอกันอีกจึงทำให้มีการนับเสียงโหวตจากสภาเผ่าครั้งก่อนๆ ซึ่งโคลบี้ไม่มีเสียงโหวตแต่เจฟมีสะสม 2 โหวตจึงทำให้เจฟต้องเป็นผู้จากไป &lt;br&gt;
ตัวรับอิเล็คตรอน
พายุหมุนนาร์กีส
ธอส
99.5 แอดวานซ์ เรดิโอ
99.5 แอดวานซ์ เรดิโอ  เริ่มออกอากาศครั้งแรกเมื่อวันที่ 21 มกราคม พ.ศ. 2551 คลื่นความถี่ เอฟ.เอ็ม. 99.5 เมกกะเฮิร์ซ เป็นสถานีวิทยุดนตรีที่เปิด เพลงไทยสากล เพลงสากล เค-ป็อป ,เจ-ป็อป กลุ่มเป้าหมาย คือกลุ่มคนรุ่นใหม่, First Jobber ที่ชื่นชอบไลฟ์ไตล์สมัยใหม่ ออกอากาศวันสุดท้ายเมื่อ 31 ตุลาคม 2551
การ Streaming ผ่านข่ายไร้สายความเร็วสูง EDGE/GPRS ของเอไอเอสที่มีอยู่ทั่วประเทศ ออกอากาศทุกวันจันทร์ – อาทิตย์ ตลอด 24 ชั่วโมง
ราชินีบน
99.5 Advance Radio
อ๊อตโตมาน
จุมพล โพธิสุวรรณ
จุมพล โพธิสุวรรณ เป็นนักหนังสือพิมพ์ ปัจจุบันเป็นบรรณาธิการข่าวซอฟนิวส์ หนังสือพิมพ์บางกอกทูเดย์ และเป็นอาจารย์พิเศษภาควิชาการประชาสัมพันธ์ มหาวิทยาลัยศรีปทุม มีประสบการณ์การในแวดวงข่าวสารมากมายหลายเหตุการณ์ นอกจากนี้ยังชอบเขียนคอลัมน์ต่างๆ มากมาย อาทิสบาย สบายหัวใจเอกขเนก ลงในบางกอกทูเดย์
"นายจุมพล โพธิสุวรรณ" เกิดเมื่อวันที่ 21 มีนาคม 2511 พื้นเพเป็นชาวจังหวัดตาก จบการศึกษาระดับปริญญาตรี จากมหาวิทยาลัยรามคำแหง คณะมนุษย์ศาสตร์ วิชาเอกสื่อสารมวลชน นายจุมพลนับว่ามีพรสวรรค์ในด้านการใช้ภาษาไทย เคยได้รับรางวัลการใช้ภาษาไทยดีเด่นจากหลายองค์กร เริ่มต้นทำงานเป็นนักข่าวอยู่หลายแห่ง ทั้งนิตยสารรายสัปดาห์ รายเดือน จนกระทั่งเข้าสู่วงการหนังสือพิมพ์
หลังจากอิ่มตัวในแวดวงนิตยสาร นายจุมพลจึงเข้าทำงานที่หนังสือพิมพ์ไทยโพสต์ และจากนั้นก็ย้ายมาดำรงตำแหน่งบรรณาธิการข่าวสังคม สตรี หนังสือพิมพ์แท็บลอยด์รายวันฉบับแรกของประเทศไทย ซึ่งเป็นที่ฮือฮาอย่างมากในแวดวงสิ่งพิมพ์ ณ เวลานั้น
หลังจากบางกอกทูเดย์ปิดตัวลงไปเมื่อเดือนสิงหาคม พ.ศ. 2549 โดยนายสุรพงษ์ เตรียมชาญชัย ได้ขายหัวหนังสือพิมพ์บางกอกทูเดย์ให้กับนายไพวงษ์ เตชะณรงค์ ประธานกรรมการบริษัท โซลาร์ตรอน และเจ้าของเครือรีสอร์ทโบนันซ่า เขาใหญ่
ช่วงนั้นนายจุมพลหันเหไปทำงานประชาสัมพันธ์ขององค์กรภาคเอกชนอยู่ระยะหนึ่ง จนกระทั่งบางกอกทูเดย์เปิดตัวอีกครั้ง นายไพวงษ์ เตชะณรงค์ ก็มองเห็นความสามารถของเขาจึงดึงกลับมาช่วยงานอีกครั้ง ซึ่งครั้งนี้นายจุมพลได้รับความไว้วางใจให้ควบคุมดูแลในส่วนของข่าวซอฟนิวส์